কলকাতা : বাঙালির পাতে একটু নতুন ধরনের মাছ দেওয়ার নয়া উদ্যোগ রাজ্য ফিসারি ডেভলপমেন্ট কর্পোরেশনের (এসএফডিসি)। পূর্ববঙ্গের অন্যতম সুস্বাদু মাছ ‘চাপিলা’। যা পাওয়া যেত ইছামতি ও বিদ্যাধরী নদীতে। কিন্তু সে দেশেও এই মাছ প্রায় লুপ্ত হতে বসেছে বলে জানিয়েছে বাংলাদেশ সরকার। সেই চাপিলা মাছই পশ্চিমবঙ্গে, বিশেষত কলকাতা ও পাশ্ববর্তী এলাকায় চাষ করে বিক্রির বাজার তৈরির চেষ্টায় লেগে পড়েছে এসএফডিসি।